
IV. 

A doua episcopie a Terii-Romanesti 
si viata bisericeasca in acest principat pana la începutul veacului al XV-lea 



Alexandru sau Nicolae Alexandru-Voda muri la 1364, in toamna, fara a mai 
paraşi punctul sau de vedere ortodox sau a mai face concesii catolicismului sprijinit de 
Ungaria. Urmaşul lui, Vladislav, Vlaicu, urma la inceput aceiaşi linie de purtare in 
materie religioasa si, aratandu-se indaratnic in ceia ce priveşte inedplinirea datoriilor sale 
feudale fata de regele Ludovic, acesta pregatia la 1365 o expediţie de cucerire impotriva 
Terii-Romanesti. 

Ea se indrepta insa in alta direcţie, căci moartea Tarului Alexandru făcea cu 
putinţa intinderea regatului unguresc in părţile vidinene. Vlaicu văzu cum Vidinul ajunge 
in stăpânirea unui Ban al regelui, acel Vidin in care se aşezase, după moartea tatălui sau, 
Tarul Strasimir, soţul unei surori catolice a lui Vlaicu. Peste câteva luni insa, orăşenii din 
Vidin se rasculau impotriva ostaşilor unguri si a Franciscanilor aduşi de aceştia cu 
inlaturarea episcopului răsăritean de Vidin, si cetatea trecu pe scurt timp in manile 
Romanilor lui Vlaicu, cari se aflau la indemana. 

Urmează lupta intre oamenii Domnului si ai regelui, pana ce Voevodul 
Ardealului, năvălind in Tara-Romaneasca, peri cu cea mai mare parte dintre ai sai. 
Ludovic trebui sa primească deci o impacare care dădea Vidinul inapoi lui Strasimir. 

Vlaicu câştigase in aceste imprejurari, nu numai ducatul ardelean, creat anume 
pentru dansul, al Făgăraşului, dar si Banatul Severinului, fie si in calitate de vasal al 
puternicului rege vecin. Din partea lui, el se arata indatoritor fata de un invins asa de 
darnic, si, in 1369 inca, el recunoştea atarnarea bisericeasca a terii sale de episcopia 
catolica a Ardealului si ingaduia episcopului Dimitrie de acolo sa-si puie, in Argeş chiar, 
poate la San-Nicoara, un sufragant, pe care aveau sa-1 asculte, spun scrisorile domneşti, 
redactate in limba latina, catolicii "de orice neam si limba", si "cetăţeni" (cives) si 
"oaspeţi", adecă orăşeni ca aceia din Câmpulung, si "popoare", sau "locuitori" in genere, 
dar nu orie ari locuitori ai terii sale. Aceasta constituie insa o mare deosebire si face sa se 
recunoască in acest act, nu o măsura de convertire cu sila, sau măcar de indemn la o 
convertire, cat una de ingaduinta, menita sa ramaie fara urmări practice. De buna sama ca 
sufragantul a fost si numit, pe basa acestei patente a Domnului, si el pare sa fi fost 
Grigore, pe care-si intalnim peste câtva timp. 

O parte in aceasta orânduire bisericeasca va fi avut-o si soţia Domnului, Clara, 
care se pare a fi păstrat inca pana in acest timp un rost insemnat in conducerea 
principatului muntean. Amândouă fetele ei, cea măritata cu Strasimir si alta care luase pe 
Tarul sârbesc Uros, rămăseseră catolice, si ele sprijiniau opera de propaganda a 
Franciscanilor in Peninsula Balcanica. In 1370 Papa-i aduce multamiri pentru aceasta si 
nu uita cu acest prilej nici pe Vlaicu insusi. 

Cu cativa ani in urma, pribegi din Maramuras, cu Voevodul Bogdan, prefacusera 
provincia ungureasca de pe apa Moldovei, a lui Sas-Voda, fiul lui Dragos, si a urmaşilor 



sai, intr'o Domnie neatarnata. Bogdan stăpâni puţin, in veşnica lupta cu Ungurii regelui, 
care nu-1 putea ierta, nici ingadui. Nu era in puterea lui sa incerce, intr'o măsura cat de 
slaba, a organisa un Stat, care inca nu-si găsise măcar hotarele fireşti. Fiul sau, Latcu, se 
simtia destul de primejduit pentru a cere, cu orice preţ, ajutorul regelui Poloniei, care, 
cucerind ultimele ramasite din regatul de odinioară al Rusiei Mici, ii ajunsese vecin. De si 
ortodox el insusi si căsătorit cu o Doamna care ţinea la ortodoxie, probabil o principesa 
lituano-rusa, Latcu rupse legaturile cu Mitropolia ruseasca a Haliciului, unde pana atunci 
mergeau sa se sfinţească preoţii sai, si insarcina pe doi Franciscani germani sa meargă la 
Roma chiar, pentru a declara ca el se supune, impreuna cu tara cea noua, Biserica 
Apusului si cere de la Papa un episcop nou pentru Scaunul sau de Domnie al Siretiului, 
din care voieşte sa facă si un centru de diecesa. Latcu alese, ceva mai târziu, pentru locul 
de episcop catolic al "Terii moldoveneşti" pe un Polon, recomandat, de sigur, din partea 
regelui, Andrei Wasilo din Cracovia. După crearea diecesei Siretiului de către Scaunul 
roman, Andrei fu consacrat in oraşul sau de naştere, de către arhipastorul local, pe care-1 
ajutară episcopi latini din Răsărit, cel de Chios si unul din "Elata"; intre asistenţi se 
intampina un călugăr venit tot din Chios si un Franciscan din Vicina, care poate fi cea de 
la Dunăre. E de crezut ca Andrei, episcopul catolic, se va fi aşezat chiar in Siretiu si ca 
pentru dansul s'a clădit, pe dealul care străjuieşte oraşul, bisericuţa de zid, adesea 
prefăcuta, care inca, si in forma ei de astăzi, are urme de o mare vechime. 

Haliciul stătea si el in veacul al XlV-lea supt aripa ocrotitoare a Patriarhiei de 
Constantinopol. Aceasta pierdea teren pretutindeni, suferind din ultimele inaintari latine, 
ca demnitate măcar, mai mult decât ortodoxia insasi atacata de vechii ei duşmani. La 
aceste lovituri ea răspunse prin chemarea la Constantinopol, pentru informaţii si poate 
chiar pentru pedeapsa, a represintantului ei in părţile romaneşti, Mitropolitul Iachint. 

"Pitacul" adresat de Iachint către Patriarhie ni spune ca Domnul s'a impotrivit la 
plecarea arhiereului străin care avea, de mai bine de zece ani de zile, grija terii sale si 
care, ingaduind intinderea catolicismului si alcătuirea lui in episcopie, nu făcuse altceva 
decât sa urmeze politica lui Vlaicu-Voda insusi. Bătrânul Mitropolit fu deci oprit in tara, 
dar Vodă si Sfatul sau trimesera la Constantinopol pe un alt Grec, Daniil Kritopulos, care, 
cu acest prilej, se călugări, luând numele de Antim: se făcu Patriarhului propunerea de a-1 
sfinţi pe acesta, daca totuşi el vrea sa facă un nou Mitropolit, sau, cum se zicea acum, 
"arhiereu a toata Ungrovlahia". Nu doar ca Vlaicu ar fi voit si el inlocuirea lui Iachint, 
dar se temea ca Bizanţul sa nu-i trimeata, potrivit dreptului ce i se recunoscuse in 1359, 
cine ştie ce om necunoscut pentru a pastori tara. 

La Constantinopol se lua o măsura prudenta, de impaciuire. Iachint fu păstrat, fara 
sa i se mai impuie grija de a lucra de fapt; aceasta va fi căzut toata asupra acelui care era 
chemat sa-1 inlocuiasca, Antim, căruia i se dădu numai titlul de "Mitropolit al unei parti 
din Ungrovlahia", cu adausul neobişnuit si neprecis: "al unei jumătăţi" (Octombre 1370). 
Cum se vede, nu se crease o diecesa noua, ci se pregătise numai urmaşul voit de Domn 
pentru diecesa cea veche, a carii reşedinţa rămânea tot nefixata canoniceste. 

Un an după hotărârea in acest chip a imprej urărilor religioase din Tara- 
Romaneasca, la 1371 deci, Patriarhia intari si situaţia ortodoxiei in părţile ruseşti si 
moldoveneşti, "ruso-vlahe", cum se zicea une ori la Constantinopol, prin aceia ca, - după 



cererea noului stapan al Galitiei si Lodomiriei, de alminterea, - ridica episcopia decăzuta 
a Haliciului la demnitatea de Mitropolie, supuindu-i patru episcopate aflătoare cu toatele 
in tara regelui Casimir. Actul de inaltare al Haliciului e foarte lămurit in ce priveşte 
scopurile Bizantinilor in aceste regiuni: noul Mitropolit rusesc al Nord- Vestului se va 
putea uni cu Mitropolitul, ceva mai vechiu, al Terii-Romanesti pentru a face hirotoniile 
de episcopi unde s'ar simţi nevoie. Aceasta inseamna ca Patriarhul avea cunoştinţa de 
infrangerea catolicismului in tara de curând infiintata a Moldovei si ca se gandia sa 
câştige inapoi aceasta provincie pierduta pentru ortodoxie, indata ce ar ajunge in Scaunul 
Domniei moldoveneşti un stapanitor asemenea cu Alexandru Munteanul. 

Latcu muri inainte de a se putea hotari la o schimbare a politicii sale religioase. 
S'a crezut ca boierii lui au chemat pentru a-i urma pe cneazul rus Iurg Coriatovici, dintre 
aceia pentru cari tocmai Patriarhul organisase si intarise Biserica ortodoxa in Statele 
regelui Poloniei. Domnia lui ar fi represintat o "reactiune ortodoxa"; aceasta părere 
câştiga un sprijin si printr'aceia ca seria episcopilor de Siretiu se poate urmări numai cu 
greu si ca niciunul n'a lăsat vre-o urma de păstorie efectiva. Dar o cercetare atenta a 
izvoarelor a inlaturat toate mărturiile privitoare la Domnia prinţului ruso-lituan. Ceia ce 
spune legenda, păstrata in cronica lui Ureche, ca Iurg ar fi făcut Mitropolit al Moldovei 
pe Teoctist, legând aceasta Mitropolie noua de Scaunul patriarhal din Ohrida, - care nu 
insemna atunci absolut nimic -, cade in rândul acelor greşeli tradiţionale care nu se mai 
discuta si n'ar fi trebuit, poate, sa fie discutate niciodată. 

Avem doar actele patriarhale pana la inceputul veacului al XV-lea, si in ele nu se 
cuprinde nicio piesa privitoare la aceasta creare a unei noua diecese metropolitane. Nimic 
in corespondentele ulterioare, - care privesc pe "episcopii" moldoveni si pe niciun 
Mitropolit al terii, - nu poate fi tălmăcit ca o alusie la vre-un mai vechiu obladuitor 
sufletesc al Moldovei. Patriarhul, care dăduse un Mitropolit provinciilor ruseşti ale 
Poloniei si altul Chievului, mai târziu Chievului si Lituaniei, ar fi făcut pentru Moldoveni 
doar un episcop, sufragan al acestora, căci a numi un Mitropolit insemna si a recunoaşte 
neatârnarea politica a unei teri, ceia ce pentru Moldova de atunci era, se va recunoaşte, o 
chestie destul de gingaşa, mai ales cu privire la regele Casimir, precum si mai târziu la 
urmaşul lui, Iagello Litvanul, făcut in acelaşi timp creştin si rege al Poloniei. Daca ar fi 
fost măcar un episcop moldovenesc, n'ar fi jurat noul Domn, Petru al Musatei, credinţa 
regelui polon, fie si in Liov, in manile unui arhiereu străin, Vlădica de Chiev si Lituania. 
Si, in sfârşit, la limanul Nistrului, in Cetatea- Alba, curăţita acum de Tătari, in locul unde 
pătimise si era ingropat mucenicul Ioan-cel-Nou, fiinţa o episcopie in legătura cu a 
Haliciului, - episcopie al carii trecut, de alminteri, nu se poate restitui, dar care trebuie sa 
fi fost intemeiata in aceleaşi timpuri care au văzut intemeierea episcopiei romaneşti cu 
titlul metropolitan din Vicina. Cetatea-Alba, ce e dreptul, nu făcea parte inca din 
Moldova, dar se afla in raza ei fireasca de inraurire si de cucerire viitoare neapărata, si a 
crea o Mitropolie a Moldovei, uitând aceasta episcopie făcuta totuşi anume pentru 
Moldoveni, pentru cei de Tara-de-jos măcar, - se pare un lucru cu neputinţa. 



